hotchpotch/miracl-hf-unified huggingface dataset:
Samuel Webbe
Samuel Webbe (1740 Minorca – 25. toukokuuta 1816) oli englantilainen säveltäjä ja urkuri.
Minorcalla syntynyt Webbe vietti lapsuutensa Lontoossa. Webben isä kuoli kun hän oli sylivauva, ja hänen äitinsä palasi Lontooseen, jossa hän kasvatti poikansa ankarissa oloissa. Webbe meni 11-vuotiaana oppipojaksi arvostetulle huonekalupuusepälle, ja ensimmäisen oppivuoden aikana hänen äitinsä kuoli. Webbe päätti hankkia itselleen koulutuksen. Hän huomasi kiinnostuksensa musiikkiin, kun häntä pyydettiin korjaamaan cembalon kaikukoppaa. Korjaustyön aikana hän opetteli soittamaan soitinta. Tämän jälkeen hän aloitti soitto-opinnot Carl Barbandtin oppilaana.
Hän sai vuonna1766 Catch Clubin palkintomitalin sävellyksestään "O That I Had Wings". Kaikkiaan hän sai 27 mitalia sävellyksistään, joita ovat esimerkiksi "Discord, Dire Sister", "Glory Be To the Father", "Swiftly From the Mountain's Brow" ja "To Thee All Angels". Muita hänen sävellyksiään ovat "When Winds Breathe Soft", "Thy Voice, O Harmony", and "Would You Know My Celia's Charms".
Webbe oli roomalaiskatolinen, ja vuonna 1776 hänestä tuli George Paxtonin seuraaja Sardinian suurlähetystön kappelin urkurina. Hän toimi tehtävässä vuoteen 1795. Hän oli myös Portugalin suurlähetystön kappelin urkuri ja kuoronjohtaja Lincoln's Inn Fieldsissä, joka oli Lontoossa ainoa paikka, jossa voitiin julkisesti käyttää katolista liturgiaa. Webbe sävelsi teoksensa "An Essay On the Church Plain Chant" (1782) jälkeen kokoelmat "Collection of Motetts" (1792) ja "A Collection of Masses for Small Choirs" (1795), joita kumpaakin on käytetty laajalti Britannian katolisissa kirkoissa ja 1800-luvulla muuallakin. Hänen motettejaan ja virsiään lauletaan edelleenkin Britannian katolisissa ja anglikaanisissa kirkoissa. Anglikaanisen kirkon "English Hymnal" sisältää kahdeksan Webben sävellystä, samoin "Liturgical Hymns Old And New" (1999) jota käytetään laajasti Britannian katolisissa kirkoissa, sisältää kahdeksan hänen sävellystään, muun muassa suositut sovitukset sävellyksistä "O Salutaris Hostia" ja "Tantum Ergo for the Catholic service of Benediction". Hänen virsisävelmäänsä "Melcombe" lauletaan nykyisin usein niin anglikaanisissa kuin katolisissakin kirkoissa.
Webbe julkaisi yhdeksän kirjaa sävellyksistään vuosina 1764–1798. Nykyisin arvostetaan erityisesti hänen kaanoneitaan, joskin kirkkomusiikilla on ollut merkittävä vaikutus. Hän sävelsi myös yhden oopperan, "The Speechless Wife", jonka ensiesitys oli Covent Gardenissa. 22. toukokuuta 1794.
Suomessa monen kuoron ohjelmistossa on Webben sävellys "Agnus Dei".
Alessandro Staccioli
Alessandro Staccioli OMI (s. 13. marraskuuta 1931 Trieste) on italialainen roomalaiskatolinen piispa. Hänet vihittiin papiksi 17. maaliskuuta 1956 ja nimitettiin Luang Prabangin apostoliseksi vikaariksi Laosiin sekä Taurianumin titulaaripiispaksi 26. syyskuuta 1968. Piispaksi vihkiminen seurasi 8. joulukuuta. Pääkonsekraattorina toimi Etienne-Auguste-Germain Loosdregt, jota avustivat Joseph Khiamsun Nittayo ja Michael Kien Samophithak.
Staccioli sai 29. marraskuuta 1975 nimityksen Sienan (myöhemmin Siena-Colle di Val d'Elsa-Montalcino) vihkipiispaksi, jona hän toimi, kunnes erosi 10. joulukuuta 1990.
Pohjois-Karjalan ammattiopisto Nurmes
Pohjois-Karjalan ammattiopisto Nurmes on ammattioppilaitos Nurmeksessa Pohjois-Karjalan maakunnassa. Tällä hetkellä ammattiopistossa toimii toisella asteella 8 eri koulutusohjelmaa. Opiskelijoita on noin 300, Henkilökuntaa on kaikkiaan noin 45.
Ammattiopiston juuret ulottuvat vuoteen 1967, jolloin sekä kaupallinen että ammattiopetus alkoi Nurmeksessa väliaikaisissa tiloissa. 1970- luvulla kauppakoulu ja ammattikoulu saivat omat rakennuksensa vierekkäisille tonteille Nurmesjärven rantaan.
1994 oppilaitokset yhdistyivät ja kahden vuoden aikana rakennukset yhdistettiin ja saneerattiin täysin. Näin käytössämme ovat hyvät, monipuoliset opiskelutilat kaikille oppilaitoksessa oleville koulutusohjelmille.
Opiskelu on käytännönläheistä. Työssäoppimisjaksoilla saa jo opiskeluaikana tuntuman oikeaan työelämään.
Jean-Michel Bazire
Jean-Michel Bazire (s. 16. huhtikuuta 1971 Le Mans) on ranskalainen raviohjastaja. Hän aloitti uransa jo 16-vuotiaana vuonna 1987 ja on toiminut myös montératsastajana.
Jean-Michel Bazire on yksi 2000-luvun menestyneimmistä raviohjastajista Euroopassa. Hän on voittanut muun muassa maailman arvostetuimpiin ravikilpailuihin kuuluvat Prix d'Amériquen ja Elitloppetin kahdesti. Suomessä Bazire on ohjastanut ykkössijat Finlandia-ajossa neljästi sekä Kymi Grand Prix'ssa kahdesti. Koko urallaan hän on ajanut noin 5 000 voittoa, vuonna 2012 Bazire ohjasti 214 ykköstilaa. Ranskan parhaaksi raviohjastajaksi ("Sulky d'or") hänet on valittu 14 kertaa, ensimmäisen kerran vuonna 1998 ja sen jälkeen 13 kertaa peräkkäin vuodesta 2000 lähtien.
Heinäkuussa 2012 Bazire sai vakavan sairauskohtauksen ohjastaessaan Enghien-les-Bainsin raviradalla. Aivoverenvuodon saanut Bazire vietiin sairaalaan kriittisessa tilassa, mutta hän toipui nopeasti ja palasi radoille jo lokakuussa.
Ranska
Italia
Ruotsi
Suomi
Tanska
Norja
Belgia
Hollanti
Euroopan raviliitto UET
Pohjois-Karjalan ammattiopisto Niittylahti
Pohjois-Karjalan opisto ja ammattiopisto Niittylahti on ammattioppilaitos Niittylahdessa Pyhäselän rannalla, 15 km Joensuun keskustasta. Oppilaitos on osa Pohjois-Karjalan koulutuskuntayhtymää.
Pohjois-Karjalan opisto ja ammattiopisto Niittylahti järjestää ammatillista peruskoulutusta, ammatilliseen koulutukseen valmistavaa koulutusta ja vapaan sivistystyön kansanopisto-opintoja.
• Nuoriso- ja vapaa-ajanohjauksen perustutkinto
• Erä- ja luonto-opaskoulutus
• Ammatilliseen peruskoulutukseen valmentava koulutus
Näyttelijäntyön koulutus - Teatteri Rajarikko
Hyvinvointivalmentajan koulutus
Avoimen yliopiston psykologian linja
Vuonna 1895 perustettiin Kontiolahden Puhakan taloon ensimmäinen Pohjois-Karjalan kansanopisto. Ensimmäinen johtaja Johan Herman Hakulinen oli tutustunut Grundtvigin kansanopistoaatteeseen muualla Suomessa ja Skandinaviassa. Yhdessä vaimonsa Liekko Hakulisen (o.s. Ryynänen) kanssa hän johti opistoa vuoteen 1928 saakka.
Ensimmäisenä lukuvuonna opetusaineina olivat mm. uskonto, yleinen historia, Suomen historia, Kalevala, ainekirjoitus, laskento, sisäluku ja oikeinkirjoitus, laulu, voimistelu, piirustus, kunnallistieto ja kirjanpito. Opetus painottui alusta lähtien ns. humanistisiin aineisiin ja käytännöllisiin aineisiin eli käsitöihin ja ruoan valmistuksen harjoitteluun.
1899 Johtaja Hakulisen vaikutuksesta opisto siirtyi Niittylahteen, josta hän osti opistolle tontin ja hankki henkilökohtaisella toiminnallaan rahoituksen uudisrakennuksille.
Vuonna 1991 Pohjois-Karjalan Koulutuskuntayhtymä osti opiston Pyhäselän kunnalta ja muilta osakkailta.
Pohjois-Karjalan Ammattiopisto Niittylahti Pohjois-Karjalan koulutuskuntayhtymä
Guadeloupenrastas
Guadeloupenrastas ("Turdus lherminieri") on rastaiden heimoon kuuluva varpuslintu.
Guadeloupenrastasta tavataan kotoperäisenä Pienillä Antilleilla. Lajin kannaksi arvioidaan 1 500–7 000 yksilöä. Se on luokiteltu vaarantuneeksi ja sitä uhkaa elinympäristöjen tuhoutuminen, pesäloisiva hohtoturpiaali, kilpaileva afrikanrillirastas ja nisäkäsvieraslajit sekä laiton metsästys.
Pohjois-Karjalan ammattiopisto Kitee
Pohjois-Karjalan ammattiopisto Kitee tarjosi ammatillista koulutusta Kiteellä Pohjois-Karjalan maakunnassa.
Oppilaitos toimi Kiteen keskustan tuntumassa Savikontiellä. Opiskelijoita on noin 300 ja henkilökuntaa noin 30. Opiskelu oppilaitoksessa on käytännön läheistä tekemällä oppimista.Oppilaitos tekee monipuolista yhteistyötä alueen yritysten ja koulutustoimijoiden kanssa. Kiteen lukion kanssa tehtävä yhteistyö mahdollistaa kaksoistutkinnon suorittamisen. Oppilaitos on osa Pohjois-Karjalan koulutuskuntayhtymää. 
1.1.2018 lähtien Pohjois-Karjalan ammattiopisto Kitee on yksi Riverian koulutusyksiköistä.Oppilaitos kehittää jatkuvasti kansainvälistä toimintaa. Yhteistyökumppaneita on mm. Irlannissa, Ruotsissa ja Espanjassa. Työssäoppimisjaksoja voi suorittaa ulkomailla tai hakea opiskelijavaihtoon.
Asuminen opiskelija-asuntolassa on ilmaista perustutkinto-opiskelijoille. Asuntolapaikkoja on tarjolla rajoitetusti. Etusijalla ovat pitkämatkalaiset ja alle 18-vuotiaat opiskelijat. Asuntolat sijaitsevat Kiteen keskustassa.
http://www.pkky.fi/Resource.phx/pkky/amo/kitee/index.htx
Pohjois-Karjalan ammattiopisto Joensuu tekniikka ja kulttuuri
Pohjois-Karjalan ammattiopisto Joensuu tekniikka ja kulttuuri on ammattioppilaitos Joensuussa Otsolassa ja Peltolassa Pohjois-karjalan maakunnassa. Oppilaitos on osa Pohjois-Karjalan koulutuskuntayhtymää.Opiskelu on käytännönläheistä. Ammatillisiin perustutkintoihin sisältyy vähintään 20 opintoviikkoa työssäoppimista. Työssäoppiminen on suunniteltua, ohjattua
ja arvioitua ammattitaidon opiskelua. Pohjois-Karjalan ammattiopisto Joensuu tarjoaa opiskelijoilleen mahdollisuuden suorittaa ylioppilastutkintoon tähtääviä opintoja. Ammatillista tutkintoa opiskeleva voi suorittaa osan perustutkintoon kuuluvista opinnoista lukiossa ja osallistua ylioppilaskirjoituksiin.
http://www.pkky.fi/Resource.phx/pkky/amo/joensuutk/index.
Enghien-les-Bains
Enghien-les-Bains on kunta Ranskassa Val-d’Oisen departementissä. Se sijaitsee noin 13 kilometriä Pariisin keskustan pohjoispuolella ja kuuluu Pariisin esikaupunkialueeseen.
Asukkaita Enghien-les-Bainsissa on 11 410 (2010). Se on syntynyt 1800-luvulla Enghien-järven rannoille. Nykyään paikkakunta tunnetaan muun muassa kylpylöistään. Enghien-les-Bainsissa sijaitsee myös muun muassa ravirata sekä Pariisin suurkaupunkialueen ainoa pelikasino.
Pohjois-Karjalan ammattiopisto Lieksa
Pohjois-Karjalan ammattiopisto Lieksa on ammattioppilaitos Lieksassa Pohjois-Karjalan maakunnassa. Pohjois-Karjalan ammattiopisto Lieksa on osa Pohjois-Karjalan koulutuskuntayhtymää.
Pohjois-Karjalan ammattiopisto Outokumpu
Pohjois-Karjalan ammattiopisto Outokumpu on ammattioppilaitos Outokummussa. Opiston aloja ovat kulttuuriala, sosiaali-, terveys-, ja liikunta-ala sekä tekniikan- ja liikenteenala. Oppilaitos on osa Pohjois-Karjalan koulutuskuntayhtymää
Media-alan perustutkinto:
Kone- ja tuotantotekniikan perustutkinto:
Sosiaali- ja terveysalan perustutkinto:
Käsi- ja taideteollisuusalan perustutkinto
Kuvallisen ilmaisun perustutkinto
Tanssialan perustutkinto
Oppilaitoksen perustana on mm. asiakaslähtöinen toiminta, hyvinvoivat opiskelijat ja henkilöstö, toimiva työelämäyhteistyö, talouden hallinta sekä monipuolinen koulutustarjonta.
Pohjois-Karjalan ammattiopisto Joensuu palvelut
Pohjois-Karjalan ammattiopisto Joensuu palvelut oli ammattioppilaitos Joensuussa, joka toimi kolmessa toimipisteessä Otsolassa, Niskalassa ja Peltolassa. Oppilaitoksessa opiskellaan kaupan- ja hallinnon-, sosiaali-, terveys-, liikunta- ja palvelualoja. Oppilaitos oli osa Pohjois-Karjalan koulutuskuntayhtymää.
Ammattiopisto Joensuu palveluissa oli vuosittain opiskelijoita noin 1200 ja henkilökuntaa noin 170 henkillöä.
1.1.2018 alkaen Pohjois-Karjalan ammattiopisto Joensuu palvelut on osa Riveria -oppilaitosta. Muutoksen taustalla on Ammatillisen koulutuksen reformi.
Kaupan ja hallinnon ala
Palvelualat
Sosiaali-, terveys- ja liikunta-ala
Opiskelu on käytännönläheistä. Ammatillisiin perustutkintoihin sisältyy vähintään 20 opintoviikkoa työssäoppimista. Työssäoppiminen on suunniteltua, ohjattua ja arvioitua ammattitaidon opiskelua. Pohjois-Karjalan ammattiopisto Joensuu tarjoaa opiskelijoilleen mahdollisuuden suorittaa ylioppilastutkintoon tähtääviä opintoja (kaksoistutkinto). Ammatillista tutkintoa opiskeleva voi suorittaa osan perustutkintoon kuuluvista opinnoista lukiossa ja osallistua ylioppilaskirjoituksiin.
Borneonhedelmärastas
Borneonhedelmärastas ("Chlamydochaera jefferyi") on rastaiden heimoon kuuluva varpuslintu. Se on sukunsa ainoa laji.
Borneonhedelmärastasta tavataan Indonesiassa ja Malesiassa. Laji on luokiteltu elinvoimaiseksi.
Marco Cecchinato
Marco Cecchinato (s 30. syyskuuta 1992 Palermo) on italialainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2019. Hän on voittanut urallaan kaksi ATP-turnausta kaksinpelissä.
Toukokuussa 2013 Cecchinato pääsi Nizzan ATP-turnauksen pääsarjaan selvitettyään karsinnat.
Pohjois-Karjalan opisto
Pohjois-Karjalan opisto on kansanopisto Pyhäselän Niittylahdessa, Joensuussa. Opisto on perustettu 1895 ja siellä järjestetään ammatillista sekä vapaan sivistystyön kansanopistokoulutusta. Elämyksellisyys, toiminnallisuus ja yhteisöllisyys ovat opetuksen perustana kaikilla linjoilla. Oppilaitos on osa Pohjois-Karjalan koulutuskuntayhtymää.
Opisto on perustettu vuonna 1895 Kontiolahteen, ja sen ensimmäisenä johtajana toimi Johan Herman Hakulinen vuoteen 1928. Hän tunsi pohjoismaisen Grundtvig-kansanopistoaatteen. Vuonna 1899 opisto siirtyi Niittylahteen, jossa uusi rakennus valmistui kolmen vuoden kuluttua. Opetus käsitti muun muassa Kalevalaa ja kunnallistietoa, mutta myös käden taitoja kuten ruoanlaittoa. Toinen pitkäaikainen johtaja – vuoteen 1970 – oli Olli Tuominen, jonka aikana opisto muuttui kansankorkeakouluksi. Sota-aikana opisto toimi Joensuun Niinivaaralla, kun Niittylahden rakennukset olivat sotasairaalakäytössä. Vuodesta 1991 opisto on ollut osa maakunnallista koulutuskuntayhtymää.
Pohjois-Karjalan Aikuisopisto
Pohjois-Karjalan aikuisopisto on aikuiskoulutukseen ja työelämän kehittämiseen erikoistunut maakunnallinen ja monialainen oppilaitos, joka järjestää aikuiskoulutusta ja näyttötutkintoja hyvinvoinnin, palvelujen ja tekniikan koulutusaloilla. Sen toimintaan kuuluvat työelämän kehittäminen ja palvelu. Oppilaitos on osa Pohjois-Karjalan koulutuskuntayhtymää.Tekniikan koulutusalaHyvinvoinnin koulutusalaPalvelujen koulutusala
Celebesintöpörastas
Celebesintöpörastas ("Heinrichia calligyna") on sieppojen heimoon kuuluva varpuslintu. Se on sukunsa ainoa laji.
Celebesintöpörastasta tavataan kotoperäisenä Sulawesin saarella Indonesiassa. Lajia on kuvattu yleisesti ottaen harvinaiseksi. Korkeammalla sijaitsevilla alueilla se on kuitenkin yleisempi. Laji on luokiteltu elinvoimaiseksi.
Afrikansinitiainen
Afrikansinitiainen ("Cyanistes tenerrifae") on tiaisten heimoon kuuluva varpuslintu. Sitä pidettiin aiemmin sinitiaisen paikallisena ja eristäytyneenä muotona.
Afrikansinitiainen on 11–12 cm pitkä. Se on väreiltään sinitiaista tummempi. Päälaki on mustahkonsininen. Selkä on väriltään harmahtavansininen ja siitä puuttuu sinitiaisen vihertävä sävy. Siipi on sinitiaisen siipeä syvemmän sininen. Luoteis-Afrikassa pesivällä "ultramarinus"-alalajilla on siivessä valkoinen siipijuova. Kanariansaarilla pesivältä "teneriffae"-alalajilta siipijuova nuoria yksilöitä lukuun ottamatta puuttuu.
Afrikansinitiaista tavataan Pohjois-Afrikassa ja Kanariansaarilla. Se on paikkalintu ja pesii metsissä ja puutarhoissa.
Pohjois-Karjalan kesäyliopisto
Pohjois-Karjalan kesäyliopisto on Joensuussa toimiva kesäyliopisto, joka järjestää ammatillista, työelämän tarpeisiin vastaavaa täydennyskoulutusta yrityksille ja yhteisöille sekä avointa yliopisto-opetusta eri yliopistojen tutkintovaatimusten mukaan. Opetus on kaikille avointa pohjakoulutuksesta ja iästä riippumatta. Oppilaitos on osa Pohjois-Karjalan koulutuskuntayhtymää
Pax (patsas)
Pax on kuvanveistäjä Walter Runebergin vuonna 1893 tekemä veistos. Nykyään veistos sijaitsee Turun vanhan kirjaston porrasaulassa. Pax-veistos sijoitettiin kirjastoon vuonna 1938.
Andreas Westh
Andreas Westh (s. 22. toukokuuta 1977) on ruotsalainen jääpalloilija. Hän edustaa Ruotsin Elitserienissä pelaavaa Bollnäsiäa. Lisäksi hän on ollut vuodesta 2004 Ruotsin jääpallomaajoukkueen puolustuksen keskeisiä pelaajia.
Nilsson on pelannut 10 MM-kisat ja saavuttanut niissä kolme maailmanmestaruutta (2009, 2010, 2012). Niissä hän on pelannut kaikkiaan 69 ottelua ja tehnyt seitsemän maalia. Kaikkiaan Westh on pelannut 114 maaottelua. Hän on toiminut 2010-luvulla Ruotsin maajoukkueen kapteenina. Westh valittiin vuosina 2011, 2012 ja 2013 MM-kisoissa parhaaksi puolustuspelaajaksi.
Paras saavutus Westhin pelaamissa joukkueissa Ruotsin Elitserienissä ovat olleet kolme hopeasijaa – 2005 Sandvikenissä sekä 2010 ja 2011 Bollnäsissä. Champions Cup -voitto on tullut Sandvikenin riveissä kaudella 2005–2006.
Daniel Westh on valittu jääpallon vuoden pelaajaksi kaudella 2011. Lisäksi hän kuuluu Ruotsin jääpallon Hall of Fameen eli Stora Grabbareihin numerolla 227.
Maajoukkueessa
Seurajoukkueissa
Friedrich von Wieser
Friedrich von Wieser (s. 1851 Wien–1926) oli itävaltalainen taloustieteilijä ja sosiologi. Hänen tunnetuin saavutuksensa on rajahyödyn teorian kehittäminen. Hän opiskeli Heidelbergin, Jenan ja Leipzigin yliopistoissa ja sai professuurin Prahan saksalaisesta yliopistosta (1884-1903). Myös Wienissä hän toimi professorina (1903-17 ja 1919-22) ja Itävalta-Unkarin ulkomaankauppaministerinä (1917-18). Hänen tunnetuimpia teoksiaan ovat "Der natürliche Wert" (1889) ja "Theorie der gesellschaftlichen Wirtschaft" (1914). Myöhempinä vuosinaan Wieser julkaisi suuren sosiologisen tutkimuksen "Das Gesetz der Macht" (1926).
Believe in Me (Bonnie Tylerin kappale)
Believe in Me on Bonnie Tylerin esittämä kappale. Kappale edusti Yhdistynyttä kuningaskuntaa vuoden 2013 Eurovision laulukilpailussa. Kappale sijoittui kilpailussa 19. sijalle, ja sai yhteensä 23 pistettä.
Anne Mattila (albumi)
Anne Mattila on Anne Mattilan vuonna 2002 ilmestynyt studioalbumi. Sitä on myyty platinalevyyn oikeuttava määrä. Levyllä vierailevat Janne Tulkki sekä Annen sisko Anneli Mattila.
Kaikki kappaleet säveltänyt ja sovittanut Jori Sivonen sekä sanoittanut Vexi Salmi, ellei toisin mainittu.
Yksinäinen Yrjö
Yksinäinen Yrjö (eng. "Lonesome George") (ennen 1912 – 24. kesäkuuta 2012) oli yli satavuotiaana kuollut galápagoksenjättiläiskilpikonnakoiras ja oman alalajinsa "abingdoni" viimeinen tunnettu edustaja. Yrjö löydettiin Pintan saarelta 1. marraskuuta 1971 ja siirrettiin Galápagossaarten Santa Cruzin saarelle Charles Darwin Research Station -asemalle. Yrjöä yritettiin kahden vuosikymmenen ajan saada pariutumaan naaraskilpikonnien kanssa aikeena saada Yrjön geeniperimä talteen. Vuonna 2011 Yrjö pariutui kahden naaraskilpikonnan kanssa onnistuneesti, mutta yksikään syntyneistä kilpikonnanmunista ei kuoriutunut.
Yrjö löydettiin häkistään kuolleena 24. kesäkuuta 2012 kello 8:n aikaan. Kuolinsyyksi epäiltiin sydänvikaa. Yrjön kuolema tarkoitti sitä, että sen oma "abingdoni"-alalaji kuoli mahdollisesti sukupuuttoon. Kuitenkin marraskuussa 2012 julkaistun tutkimuksen mukaan Yrjö ei välttämättä ollutkaan lajinsa viimeinen yksilö.
Yrjön ruumis täytettiin New Yorkin luonnonhistoriallisessa museossa, ja se oli nähtävillä näyttelyssä American Museum of Natural Historyssa vuodesta 2014. Vuonna 2017 Yrjö siirrettin takaisin Galápagossaarille, jossa se on nykyisin nähtävillä osana näyttelyä luonnonpuistossa Charles Darwin Research Station -asemalla.
Mauro Santambrogio
Mauro Santambrogio (s. 7. lokakuuta 1984 Erba) on italialainen maantiepyöräilijä. Hän aloitti ammattilaisuransa LPR-Piacenza-tallissa 2004–2005, edusti Lampre-Fonditalia 2006–2009, BMC Racing Teamia 2010–2012 ja Vini Fantini-Selle Italiaa 2013. Hän voitti Italian ympäriajossa 2013 Bardonecchiaan päättyneen vuorietapin ennen Vincenzo Nibalia. Kansainvälinen pyöräilyliitto kertoi kuitenkin 3. kesäkuuta, että Santambrogio oli antanut EPO-hormonia sisältäneen dopingnäytteen kilpailun ensimmäisellä etapilla. Hän sai kahden vuoden kilpailukiellon.
Santambrogion oli tarkoitus edustaa kaudella 2015 Amore & Vita-Selle SMP -joukkuetta. Hän jäi kuitenkin kilpailukieltonsa aikana, lokakuussa 2014 tehdyssä dopingtestissä kiinni testosteronin käytöstä, ja hänen kilpailukieltonsa pidennettiin 21. lokakuuta 2017 saakka. Hän ilmoitti lopettavansa pyöräilyuransa.
Lähteet: Cyclingbase, Cycling Archives
Claire Feuerstein
Claire Feuerstein (s. 28. helmikuuta 1986) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 116 heinäkuussa 2012.
Grand Slam -turnauksissa Feuerstein on päässyt parhaimmillaan toiselle kierrokselle Ranskan avoimissa 2012 ja Ranskan avoimissa 2014.
Jurassic Park: Rampage Edition
Jurassic Park: Rampage Edition on BlueSky Softwaren kehittämä ja Segan julkaisema jatko-osa pelille "Jurassic Park". Peli julkaistiin Sega Mega Drivelle vuonna 1994. Peli oli edeltäjänsä tavoin menestys. Peli sisältää kaksi vaihtoehtoista pelattavaa hahmoa (Dr. Alan Grant ja Velociraptor) sekä monta kenttää. Peli perustuu "Jurassic Park" -elokuvaan.
Gustav Fehn
Gustav Fehn (21. helmikuuta 1892 – 5. kesäkuuta 1945) oli saksalainen panssarivoimien kenraali ja Afrika Korpsin viimeinen komentaja toisessa maailmansodassa.
Fehn oli 33. jalkaväkirykmentin komentaja vuodesta 1939 heinäkuuhun 1940 ja sitten 5. panssaridivisioonan komentajana. Hänet ylennettiin kenraalimajuriksi 1940 ja palkittiin rautaristin ritariristillä. Elokuussa 1942 hänet ylennettiin kenraaliluutnantiksi, ja hän oli XXXX panssariarmeijakunnan komentajana marraskuuhun 1942, jolloin hänet ylennettiin kenraaliksi.
Fehn nimitettiin Afrika Korpsin komentajaksi marraskuussa 1942 ja hän johti sitä 15. tammikuuta 1943 saakka. Taistelussa brittejä vastaan Fehn haavoittui. Siinä taistelussa hän lähetti esimiehilleen viestin: ”Ammukset lopussa. Välineet tuhottu. Käsky täytetty, Afrika Korps taistellut viimeiseen mieheen”.
Päästyään sairaalasta Fehn johti LXXXVI panssariarmeijakuntaa heinä-elokuussa 1943, jonka jälkeen XXI armeijakuntaa lokakuusta 1943 heinäkuuhun 1944 ja sitten XXI vuoristoarmeijakuntaa Balkanilla. Fehn antautui Titon partisaaneille, jotka ampuivat hänet ilman oikeudenkäyntiä 5. kesäkuuta 1945.
Werner von Erdmannsdorf
Heinrich Werner Bernhard von Erdmannsdorff (27. heinäkuuta 1891 – 5. kesäkuuta 1945) oli monin kunniamerkein palkittu Saksan maavoimien jalkaväenkenraali toisessa maailmansodassa. Hänet palkittiin rautaristin ritariristillä. Hän jäi toukokuussa 1945 brittien sotavangiksi. Hänet luovutettiin Jugoslaviaan ja teloitettiin 1945 Ljubljanassa yhdessä panssarikenraali Gustav Fehnin, kenraaliluutnantti Friedrich Stephanin ja kenraalimajuri Heinz Kattnerin kanssa. Hän oli jalkaväenkenraali Gottfried von Erdmannsdorffin veli.
Bernhard Siebken
Bernhard Siebken (4. huhtikuuta 1910 – 20. tammikuuta 1949) oli SS-Obersturmbannführer (everstiluutnantti). Hänet palkittiin rautaristin ritariristillä 17. huhtikuuta 1945, kun hän komensi 2. SS-panssarikrenatöörirykmenttiä Leibstandarte SS Adolf Hitlerissä (LSSAH). Siebken kuului divisioonan alkuperäiseen miehistöön.
Hän otti osaa Puolan sotaretkeen 1939 ja palveli itärintamalla. 1944 Siebken komensi 26. SS-panssarikrenatöörirykmentin 2. pataljoonaa ja myöhemmin 25. SS-panssarikrenatöörirykmenttiä 12. SS-divisioona Hitler-Jugendissa. 21. kesäkuuta 1944 hänet ylennettiin Obersturmbannführeriksi.
Sodan jälkeen Siebkeniä syytettiin sotarikoksista. Hänet todettiin syylliseksi kanadalaisten sotavankien ampumiseen ja hirtettiin vuonna 1949.
Itä–Länsi-ottelu 1943
Vuoden 1943 Pesäpallon Itä–Länsi-ottelu pelattiin Seinäjoella. Tämä oli kaikkiaan kymmenes Itä-Länsi-ottelu, ja ensimmäinen, joka pelattiin muualla kuin Helsingissä ja ainoa sota-aikana pelattu kamppailu. Vuosina 1941 ja 1942 Itä-Länsi-ottelua ei järjestetty, kuten ei sittemmin myöskään 1944. Ottelun yleisömääräksi ilmoitettiin 1000 henkeä.Länsi aloitti sisällä.
Kaksivarvaslaiskiainen
Kaksivarvaslaiskiainen ("Choloepus didactylus") on Etelä-Amerikan pohjoisosissa elävä laiskiaislaji.
Elintavoiltaan kaksivarvaslaiskiaiset eivät poikkea kolmivarvaslaiskiaisista. Mutta niillä on vain kaksi kynttä eturaajoissa, kolmen sijaan. Niillä on myös etuhampaat hieman erillään ja ne muistuttavatkin kulmahampaita.
Vuoritapiiri
Vuoritapiiri ("Tapirus pinchaque") on sarvikuonojen sukuinen kavioeläin, vaikka se muistuttaakin enemmän sikaa ja norsua. Tapiirien heimon historia ulottuu yli 50 miljoonan vuoden päähän.
Vuoritapiiri elää Perun Andeilla. Se on Amerikantapiiria pienempi ja sen turkki on tumman ruskea. Kuonon kärjestä suupieleen sillä kulkee valkoinen täplä.
Rafał Majka
Rafał Majka (s. 12. syyskuuta 1989) on puolalainen maantiepyöräilijä. Hän aloitti ammattilaisuransa 2011, ja edusti vuoteen 2016 saakka Saxo Bank / Tinkoff -tallia. Vuodesta 2017 hän on kilpaillut Bora-Hansgrohessa.
Majka voitti Carpathia Couriers Path -kilpailun aika-ajoetapin 2010. Hän voitti 2012 Pekingin ympäriajon nuorten kilpailun ja sijoittui Japan Cupissa kolmanneksi. Italian ympäriajossa 2013 hän sijoittui kokonaiskilpailussa seitsemänneksi ja nuorten kilpailussa toiseksi. Saman vuoden Puolan ympäriajossa hän voitti pistekilpailun ja oli kokonaiskilpailussa neljäs. Espanjan ympäriajossa hän sijoittui 19:nneksi ja Milano–Torino-kilpailussa toiseksi. Lombardian ympäriajossa hän oli kolmas.
Majka voitti 2014 Critérium Internationalin nuorten kilpailun. Italian ympäriajossa 2014 hän oli kokonaiskilpailussa kuudes ja nuorten kilpailussa kolmas. Saman vuoden Ranskan ympäriajossa hän voitti mäkikirikilpailun ja 14. sekä 17. etapin. Lisäksi hän oli 13. etapilla toinen sekä 18. etapilla kolmas. Puolan ympäriajossa hän voitti kokonaiskilpailun sekä viidennen ja kuudennen etapin.
Majka voitti Ranskan ympäriajossa 2015 11. etapin. Espanjan ympäriajossa hän sijoittui kokonaiskilpailussa kolmanneksi ja 15. etapilla toiseksi. Milano–Torino-kilpailussa hän oli toinen. Italian ympäriajossa 2016 hän sijoittui viidenneksi. Hän voitti samana vuonna maantieajon Puolan-mestaruuden. Ranskan ympäriajossa hän voitti mäkikirikilpailun, sijoittui 15:nnellä etapilla toiseksi sekä viidennellä, yhdeksännellä ja 17. etapilla kolmanneksi.
Majka saavutti Rio de Janeiron olympialaisissa 2016 pronssia maantieajossa. Kalifornian ympäriajossa 2017 hän voitti toisen etapin ja sijoittui kokonaiskilpailussa toiseksi. Saman vuoden Slovenian ympäriajossa hän voitti kokonais- ja mäkikirikilpailun sekä kolmannen etapin. Puolan ympäriajossa 2017 hän sijoittui toiseksi. Saman vuoden Espanjan ympäriajossa hän voitti 14. etapin ja oli kahdeksannella etapilla kolmas.
Majka sijoittui Ranskan ympäriajon 2018 kokonaiskilpailussa 19:nneksi ja mäkikirikilpailussa kolmanneksi. Saman vuoden Espanjan ympäriajossa hän oli kokonaiskilpailussa kolmastoista ja 13. etapilla toinen. Lombardian ympäriajossa hän sijoittui seitsemänneksi.
René Bauwens
René Bauwens (11. maaliskuuta 1894 – 1959) oli belgialainen vesipalloilija, uimari ja olympiamitalisti.
Bauwens kuului vesipallossa hopeaa saaneeseen joukkueeseen Antwerpenin kesäolympialaisissa 1920. Samoissa kisoissa hän osallistui myös 4 × 200 metrin vapaauintiviestiin. Vuoden 1928 kesäolympialaisissa Amsterdamissa Bauwens oli mukana sijoittumassa vesipallossa viidenneksi.
Jörg Fiedler
Jörg Fiedler (s. 21. helmikuuta 1978 Leipzig) on saksalainen miekkailija ja olympiamitalisti. Hän oli mukana saamassa kalvan joukkuekilpailussa pronssia vuoden 2004 kesäolympialaisissa Ateenassa. Samoissa kisoissa hän jäi kalvan yksilökilpailussa 25. sijalle.
Sydneyn kesäolympialaisissa 2000 Fiedler jäi kalvan yksilökilpailussa 18. sijalle ja joukkuekilpailussa viidenneksi. Vuoden 2012 kesäolympialaisissa Lontoossa hän kilpaili vain kalvan yksilökilpailussa ja sijoittui siinä kahdeksanneksi.
Bill Peacock
William "Bill" Peacock (6. joulukuuta 1891 Poplar – 14. joulukuuta 1948 Sawtry) oli brittiläinen vesipalloilija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa lajissa kultaa. Hän teki Britannian ensimmäisen maalin olympiafinaalissa, jossa brittijoukkue voitti Belgian.
Albert Durant
Albert Paul Durant (1. heinäkuuta 1892 Bryssel – ?) oli belgialainen vesipalloilija ja kolminkertainen olympiamitalisti. Hän oli mukana saamassa lajissaan pronssia vuoden 1912 kesäolympialaisissa Tukholmassa ja sitten hopeaa sekä kesäolympialaisissa 1920 Antwerpenissä että 1924 Pariisissa.
Pierre Dewin
Pierre Dewin (1894–?) oli belgialainen vesipalloilija ja kaksinkertainen olympiamitalisti. Hän oli mukana saamassa lajissaan hopeaa sekä vuoden 1920 kesäolympialaisissa Antwerpenissä että Pariisin kesäolympialaisissa 1924.
Kauppa, Teollisuus ja Säästäväisyys
Kauppa, Teollisuus ja Säästäväisyys ovat Emil Wikströmin Turun Säästöpankille tekemät kolme veistosta, jotka asetettiin paikalleen pankkirakennuksen julkisivuun vuonna 1891.
Patsaat ovat tilaustyö, jonka Wikström sai itselleen tarjouskilpailun perusteella. Kuvanveistäjä asui tuolloin Pariisissa ja tuli Turkuun kesällä 1890 tekemään veistokset. Kipsimallit valmistuivat loppuvuodesta 1890. Sementtiin valetut veistokset olivat valmiit kesällä 1891.
Vuonna 1822 perustettu Sparbanken i Åbo – Turun Säästöpankki rakennutti itselleen liikepalatsin Linnankadun ja Kristiinankadun kulmaan, rakennus valmistui vuonna 1891. Kolmikerroksisen, uusrenessanssityylisen talon suunnitteli arkkitehti Sebastian Gripenberg. Veistokset sijoitettiin julkisivussa olleisiin syvennyksiin toisen kerroksen korkeudelle. Talon laajennus vuodelta 1912 on Birger Brunilan ja Valter Jungin käsialaa.
Pierre Nijs
Léon Pierre Nijs (4. tammikuuta 1890 Antwerpen – 1939) oli belgialainen vesipalloilija ja kaksinkertainen olympiamitalisti. Hän oli mukana saamassa lajissaan hopeaa vuoden 1920 kesäolympialaisissa Antwerpenissä ja pronssia vuoden 1912 kesäolympialaisissa Tukholmassa.
Maurice Blitz
Maurice Blitz (28. heinäkuuta 1891 Pariisi – 2. helmikuuta 1975) oli belgialainen vesipalloilija ja kaksinkertainen olympiamitalisti. Hän kuului lajissaan hopeaa saaneeseen joukkueeseen sekä vuoden 1920 kesäolympialaisissa Antwerpenissä että vuoden 1924 kesäolympialaisissa Pariisissa. Mauricen veli Gérard Blitz oli vesipalloilija ja uimari.
Wieninpuna
Wieninpuna eli kromipunainen, viktorianpunainen, derbynpunainen, kiinanpunainen, on värijauhe joka on emäksistä lyijykromaattia. Sitä on käytetty liima-, öljy- ja lakkamaaleissa väriaineeja.
Myrkyllinen wieninpunainen keksittiin noin 1820.
Félicien Kempeneers
Félicien Kempeneers oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän sai joukkuekilpailussa hopeaa ja lisäksi sijoittui moniottelun yksilökilpailussa neljänneksi.
Ambrogio Levati
Ambrogio Levati (14. maaliskuuta 1894 Milano – 8. toukokuuta 1963 Milano) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa.
Keulasimput
Keulasimput (Pataecidae) on simppukaloihin kuuluva heimo. Heimon lajeja tavataan Australian etelärannikolta.
Keulasimppujen heimoon kuuluu 3 sukua ja 3 lajia. Lajit ovat jäkäläkeulasimppu ("Neopataceus waterhousii"), keulasimppu ("Pataecus fronto") ja "Aetapcus maculatus". Ruumiinrakenteeltaan keulasimmpulöajit ovat pitkänomaisia ja ruumis kapenee pyrstöä kohden. Kooltaan ne kasvavat suurimmillaan noin 30 cm pitkiksi. Tyypillisiä heimon lajien piirteitä ovat silmän etupuolelta alkava pitkä, ja korkea selkäevä, jyrkkä otsaprofiili, vatsaevien puuttuminen ja suomuton ruumis. Eräillä lajeilla ruumiissa on nystyjä.
Keulasimmpuja tavataan matailsta lämpimistä vesistä Australian etelärannikolta. Ne elävät tyypillisesti lähellä pohjaa leväkasvuston tai sienieläinten joukossa.
Vihreä internationaali
Vihreä internationaali eli Kansainvälinen agraaritoimisto oli vuodesta 1923 1930-luvulle toiminnassa ollut talonpoikaspuolueiden kansainvälinen organisaatio. Sen toimipaikka oli Prahassa. Sen tarkoitus on toimia eri maiden talonpoikaispuolueiden yhdyselimenä. Siihen kuului puolueita Alankomaista, Jugoslaviasta, Latviasta, Liettuasta, Puolasta, Ranskasta, Sveitsistä ja Tšekkoslovakiasta. Vuodesta 1928 mukana oli myös Suomen Maalaisliitto.
Järjestön toiminta hiipui 1930-luvun laman ja äärioikeiston nousun paineessa.
Ylähengitystiet
Ylähengitystiet muodostuvat ihmisen nenäontelosta, nenästä, nenänieluontelosta, suusta, kielestä, nielusta, kurkunkannesta ja äänihuulista.
Hengitettäessä nenän kautta nenäkarvat puhdistavat ilmaa. Lisäksi ilma lämpiää huomattavasti.
Kuusivyövyötiäinen
Kuusivyövyötiäinen ("Euphractus sexcinctus") on vyötiäisiin kuuluva nisäkäs. Se elää Brasiliassa, Paraguayssa, Guayanassa, Boliviassa, Argentiinassa ja Uruguayssa.
Alkuasukkaat metsästävät kuusivyövyötiäisiä sen lihan vuoksi. He käyttävät apunaan koiria jotka pitävät sen panssarista hampaillaan kiinni niin kauan kunnes metsästäjä ehtii paikalle.
Hyönteiset, munat, pienet käärmeet ja raadot.
Kuusivyövyötiäisen ruumis on litteä ja sillä on lyhyet raajat ja lyhyt, alle 30 cm pituinen häntä. Sillä on kuusi suomuriviä hartia- ja lannekilven välissä. Sillä on paksu nahka niissä ruumiinosissa, joihin sen panssari ei yllä.
Jättiläisvyötiäinen
Jättiläisvyötiäinen ("Priodontes maximus") on vyötiäisiin kuuluva nisäkäs. Se elää Etelä-Amerikan pohjois- ja keskiosissa aarniometsissä.
Se elää yksinään kaivellen luolia puiden juurien lähettyville.
Hyönteiset ja muut pikkueliöt.
Jättiläisvyötiäisellä on vankka haarniska, jossa on 12-13 vyötä. Se puolustautuu kiertymällä keräksi, jolloin sitä on erittäin vaikea vihollisen tavoittaa. Jättiläisvyötiäisellä on maanisäkkäistä eniten hampaita yläleuassa 25 ja alaleuassa melkein yhtä paljon.
Magnus Muhrén
Lars Magnus Muhrén (s. 4. marraskuuta 1974) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta. Hänet nimettiin neljänä peräkkäisenä vuotena 2002–2005 Ruotsin vuoden jääpalloilijaksi, ja häntä pidettiin huippuvuosinaan 2000-luvulla yhtenä maailman parhaista hyökkääjistä.
Muhrénin kasvattajaseura on Skutskärs IF, josta hän siirtyi kaudelle 1993–1994 Sandviken AIK:n riveihin. Sandvikenin riveissä hän saavutti neljä Ruotsin jääpallomestaruutta vuosina 1997, 2000, 2002 ja 2003. Vuonna 2000 hänestä tuli Elitserienin maalikuningas 55 maalilla. Lisäksi hän oli viisi kertaa Elitserienin pistekuningas vuosina 1997, 2000, 2002, 2004 ja 2009. Kaudella 2002 Muhrén oli voittamassa Sandvikenin riveissä Jääpallon maailmancupia.
Syksyyn 2005 mennessä Muhrén pelasi 12 kautta Sandvikenissä. Syksyllä 2005 hän siirtyi seuraavaksi kahdeksi kaudeksi Venäjän pääsarjaan. Ensimmäisen kauden niistä hän pelasi Krasnogorskin Zorkissa. Seuraavaksi kaudeksi hän siirtyi Moskovan Dynamon riveihin. Vaikka Muhrén oli Dynamon riveissä voittamassa Champions Cupin syyskuussa, Dynamo-kausi syksyllä 2006 ei ollut onnistunut. Peliaika oli jäänyt vähäiseksi. Niinpä hän siirtyi vuoden lopulla Raketa Kazaniin loppukaudeksi.
Syksyllä 2007 Muhrén palasi takaisin Sandvikenin riveihin. Hän pelasi seurassa seuraavat kolme kautta. Syksyllä 2010 tehty sopimus kakkostasolla eli Allsvenskanissa pelanneessa GAIS:ssa oli askel, jossa Muhrén nähtiin göteborgilaisseuran nostajana Elitserieniin. GAIS nousikin Muhrénin johdolla kaudeksi 2011 Elitserieniin. Muhrén pelasi vielä kauden 2012–2013 GAIS:ssa, mutta palasi sen jälkeen jälleen Sandvikeniin.
Maajoukkueessa
Seurajoukkueissa
Henkilökohtaisesti
Täpläkaguaani
Täpläkaguaani ("Galeopterus variegatus") on Kaakkois-Aasiassa elävä kaguaanien heimoon kuuluva nisäkäslaji.
Täpläkaguaanin ruumiin pituus on puolisen metriä ja hännän noin 10 cm. Se liikkuu öisin ja liitää puusta toiseen liitopurjeensa avulla, joka muistuttaa liito-oravien purjetta. Päivisin täpläkaguaanit lepäävät puiden oksilla.
Viipurin konsistori
Viipurin konsistori oli kirkollinen hallintoelin joka perustettiin 1720 huolehtimaan Venäjälle luovutetun alueen eli Vanhan Suomen kirkollisista asioista. Se koostui neljästä rovastikunnasta: Viipurin rovastikunta eli tuomiorovastikunta, Etelä-Karjalan, Pohjois-Karjalan pohjoinen ja Pohjois-Karjalan eteläinen (Ilmee, Parikkala) rovastikunta. Konsistorin esimiehenä toimi Viipurin maa- ja kaupunkiseurakunnan kirkkoherra eli tuomiorovasti. Vuodesta 1800 esimiehenä oli Viipurin saksalaisen seurakunnan kirkkoherra. Vuonna 1738 sen viralliseksi kieleksi tuli saksa. Konsistori lakkautettiin vuosina 1811 ja 1812. Kun Venäjälle luovutettiin 1743 Turun rauhassa alueita, niiden kirkollisista asioista vastasi Haminan konsistori.
Orlando Beltran Quevedo
Orlando Beltran Quevedo OMI (s. 11. maaliskuuta 1939 Laoag) on filippiiniläinen roomalaiskatolinen arkkipiispa. Hänet vihittiin papiksi 5. kesäkuuta 1964 ja nimitettiin Kidapawanin prelaatiksi 23. heinäkuuta 1980. Piispaksi konsekroinnin suoritti 28. lokakuuta Bruno Torpigliani, jota avustivat Philip Francis Smith ja Federico O. Escaler.
Quevedo sai 15. marraskuuta 1982 nimityksen Kidapawanin piispaksi. 22. maaliskuuta 1986 hänet nimitettiin Nueva Segovian ja 30. toukokuuta 1998 Cotabaton arkkipiispaksi.
Georges Lagouge
Georges Lagouge (5. marraskuuta 1893 Neuf-Mesnil – 8. syyskuuta 1970 Vieux-Mesnil) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia joukkuekilpailussa.
Eugène Pollet
Achille Eugène Pollet (29. syyskuuta 1886 Lille – 16. joulukuuta 1967 Lille) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia joukkuekilpailussa.
François Verboven
François Verboven oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa hopeaa joukkuekilpailussa. Hän osallistui myös yksilönä moniotteluun, mutta jäi siinä 17. sijalle.
Bambusilkkikerttunen
Bambusilkkikerttunen ("Horornis acanthizoides") on kerttujen heimoon kuuluva varpuslintu.
Bambusilkkikerttusta tavataan Kiinassa ja Taiwanissa. Lajia on kuvattu melko yleiseksi ja se on luokiteltu elinvoimaiseksi.
Luigi Contessi
Luigi Contessi (14. elokuuta 1894 Brescia – 23. helmikuuta 1967 Brescia) oli italialainen voimistelija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa joukkuekilpailussa kultaa.
Wilhelm Steffensen
Wilhelm Marius Bakke Steffensen (15. lokakuuta 1889 Ålesund – 26. heinäkuuta 1954 Ålesund) oli norjalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.
Fidžinsilkkikerttunen
Fidžinsilkkikerttunen ("Horornis ruficapilla") on silkkikerttusten heimoon kuuluva varpuslintu. Se on aiemmin luokiteltu kuuluvaksi omaan "Vitia"-sukuunsa, mutta nykyisin se luokitellaan pensassilkkikerttusten sukuun.
Fidžinsilkkikerttusta tavataan kotoperäisenä Fidžillä. Lajia on kuvattu yleiseksi, ja vaikka sitä tavataankin vain pienellä alueella, on se luokiteltu elinvoimaiseksi.
Auguste Hoël
Georges Auguste Charles Hoël (17. heinäkuuta 1890 Cambrai – 6. tammikuuta 1967 Cambrai) oli ranskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa joukkuekilpailussa pronssia.
Yrjö O. Alanen
Yrjö Olavi Alanen (s. 30. tammikuuta 1927 Kurikka) on suomalainen psykoterapiaan erikoistunut psykiatri ja tutkija. Hän on Turun yliopiston psykiatrian professori emeritus.
Alasen vanhemmat olivat lääketieteen lisensiaatti Aarne Armas Alanen ja Eva Maria Wennerström. Hänen puolisonsa vuodesta 1952 on Johanna (Hanni) Flora Maria Annunziata Aalto. Alanen valmistui ylioppilaaksi vuonna 1944, lääketieteen kandidaatiksi vuonna 1947 ja lisensiaatiksi vuonna 1952. Vuonna 1957 hänestä tuli hermo- ja mielitautien erikoislääkäri. Alanen väitteli lääketieteen ja kirurgian tohtoriksi vuonna 1958 Helsingin yliopistosta. Hänen väitöskirjansa aiheena oli "The Mothers of Schizophrenic Patients". 1970- ja 1980-luvulla Alanen kehitti kollegoidensa kanssa skitsofrenian tarpeenmukaiseksi hoidoksi nimetyn kansainvälistä huomiota saavuttaneen hoitomallin. Vuonna 2008 Alaselle myönnettiin Maailman Psykiatriyhdistyksen (WPA) ensimmäinen Pinel-palkinto.
Alanen toimi Turun yliopiston psykiatrian professorina vuosina 1968–1990. Hän on toiminut myös Suomen Mielenterveysseuran puheenjohtajana.
Yrjö O. Alasen puoliso vuodesta 1952 on ollut Hanni Aalto, Alvar ja Aino Aallon tytär.
Alanen on oman alansa kirjallisuuden lisäksi kirjoittanut kaksi muistelmateosta sekä muuta tietokirjallisuutta.
George F. Root
George Frederick Root (30. elokuuta 1820 Sheffield – 6. elokuuta 1895 Bailey Island) oli yhdysvaltalainen muusikko ja lauluntekijä. Hän sävelsi 1850-luvulla populaarimusiikkia Bostonissa ja New Yorkissa ja tuli sisällissodan aikana tunnetuksi sota-aiheisista lauluistaan, joista tunnetuimmaksi on tullut vuoden 1863 ”The Battle Cry of Freedom”. Chicagon yliopisto nimitti Rootin musiikin kunniatohtoriksi vuonna 1872.
George F. Root kuuluu populaarimusiikin lauluntekijöiden kunniagalleriaan Songwriters Hall of Fameen, johon hänet valittiin vuonna 1970.
Sini Sabotage
Sini Sabotage (oikealta nimeltään Sini-Maria Makkonen, s. 22. helmikuuta 1986 Jokela, Tuusula) on suomalainen räppäri ja DJ.
Hän muodostaa Alamaan ja Ruoton kanssa Valosiepparit-rap-kokoonpanon. Lisäksi Sabotage on toiminut DJ:nä The Tiger -yökerhon The Girls -klubilla, Spin FM-radiokanavalla ja Brädin keikoilla. Syksyllä 2012 hän toimi myös MTV3-kanavalla nähdyn Heikki & Mikko Show'n studio-DJ:nä. Syksyllä 2012 julkaistiin Sini Sabotagen musiikkivideo kappaleesta ”09”. Kappaleen biitti on lainattu suoraan Azealia Banksin "212"-kappaleesta.
Sabotage julkaisi esikoisalbuminsa ensimmäisen singlen ”Levikset repee” huhtikuussa 2013. Single nousi Suomen virallisen singlelistan ykköseksi ja myi kultaa syyskuussa 2013. Sini Sabotagen esikoisalbumi "22 m²" julkaistiin 5. joulukuuta 2013. Albumilla vierailevat muun muassa JVG, Kari Tapiiri ja Asa.
Syksyllä 2013 Sini Sabotage toimi Suomen Idolsin seitsemännen tuotantokauden tuomarina. Hän on itsekin osallistunut Idolsiin kilpailijana ohjelman ensimmäisellä tuotantokaudella, vuonna 2003.
Vuonna 2016 Sabotage solmi uuden levytyssopimuksen Universal Music -levy-yhtiön kanssa.
Sini Sabotage on seurustellut vuodesta 2017 lähtien rap-artisti Matti8:n (Tuisku Hakoniemi) kanssa. Hän on mukana myös Sini Sabotagen marraskuussa 2018 julkaistulla kappaleella "Sä oot siinä".
Petšora (täsmennyssivu)
Petšora tarkoittaa seuraavia asioita:
New York Normal Institute
New York Normal Institute oli vuonna 1853 New Yorkissa perustettu musiikinopettajien normaalikoulu.
Ajatus musiikinopettajakoulun järjestämisestä lähti muusikko ja lauluntekijä George F. Rootilta, joka ehdotti koulun perustamista säveltäjä Lowell Masonille 1850-luvun alussa. Vuonna 1853 Mason järjesti ensimmäisen koulutustilaisuuden, jossa opettajina toimivat William Bradbury, Thomas Hastings ja R. Storrs Willis. Kolmen kuukauden mittaista koulutusta ryhdyttiin pitämään vuosittain ja se ajoittui yleensä kesälle.
Toivo A. Pihkanen
Toivo Alexius Pihkanen (4. kesäkuuta 1919 Pori – 27. kesäkuuta1991 Helsinki) oli hermo- ja mielitautien erikoislääkäri, joka toimi Hesperian sairaalan ylilääkärinä ja sai professorin arvonimen.
Pihkasen vanhemmat olivat räätäli Alexius Pihkanen ja Fanny Sofia Renfors ja puoliso Elna Annikki Näsmän. Hän tuli ylioppilaaksi Helsingin suomalaisesta yksityislyseosta 1937, valmistui lääketieteen lisensiaatiksi 1946 ja väitteli tohtoriksi 1957. Hermo- ja mielitautien erikoislääkärin pätevyyden Pihkanen sai 1951 ja työlääketieteen erikoispätevyyden 1954. Hän työskenteli valmistuttuaan useissa eri sairaaloissa, mukaan lukien Lapinlahden sairaala, mutta myös muun muassa vankilapsykiatrina ja Työterveyslaitoksella. Hesperian sairaalan ylilääkäri hänestä tuli 1961, mitä tehtävää hän hoiti eläköitymiseensä asti vuonna 1988.
Pihkanen perehtyi erityisesti musiikki-, kirjallisuus- ja taideterapiaan. Hänet tunnettiin monet julkisuuden henkilön lääkärinä ja hän itsekin viihtyi seurapiireissä. Pihkasen potilaita olivat muun muassa Pentti Saarikoski ja Ella Eronen. Pihkanen sai professorin arvonimen vuonna 1969. Hän toimi aktiivisesti Suomen Mielenterveysseurassa ja oli muun muassa "Mielenterveys"-lehden päätoimittaja lähes parikymmentä vuotta.
Himalajansilkkikerttunen
Himalajansilkkikerttunen ("Cettia brunnifrons") on silkkikerttusten heimoon kuuluva varpuslintu.
Himalajansilkkikerttusta tavataan Bhutanissa, Kiinassa, Intiassa, Myanmarissa, Nepalissa ja Pakistan. Lajia on kuvattu paikallisesti yleiseksi ja se on luokiteltu elinvoimaiseksi.
Eeva Therman-Patau
Eeva Therman-Patau (4. elokuuta 1916 Helsinki – 12. kesäkuuta 2004 Helsinki) oli suomalais-yhdysvaltalainen kromosomitutkija. Hänen tutkimusalansa oli sytogenetiikka, jolla hän saavutti maailmanlaajuista mainetta.
Therman-Patau loi pääuransa Yhdysvalloissa, jonne hän muutti vuonna 1958. Hän oli valmistunut filosofian kandidaatiksi Helsingin yliopistosta pääaineenaan perinnöllisyystiede ja väitteli vuonna 1947 ensimmäisenä naisena Suomessa perinnöllisyystieteessä filosofian tohtoriksi aiheenaan kasvien, erityisesti kalliokielon suvun kromosomitutkimus. Therman-Patau työskenteli kromosomien tutkijana Wisconsinin yliopistossa Madisonissa. Therman-Pataun kirjoittama oppikirja "Human chromosomes" ilmestyi vuonna 1980.
Yhdysvalloissa Therman-Patau avioitui vuonna 1961 saksalaisen geneetikon Klaus Pataun kanssa. Therman-Patau muutti takaisin Helsinkiin vuonna 2002.
Hänet on haudattu Kulosaaren hautausmaalle.
Idänsilkkikerttunen
Idänsilkkikerttunen ("Horornis diphone") on silkkikerttusten heimoon kuuluva varpuslintu.
Idänsilkkikerttusta tavataan Kiinassa, Taiwanissa, Etelä- ja Pohjois-Koreassa, Japanissa ja Venäjä kaakkoisosissa. Lisäksi sitä on istutettu Havaijiin. Lajin on luokiteltu elinvoimaiseksi.
Keltasilkkikerttunen
Keltasilkkikerttunen ("Horornis flavolivaceus") on silkkikerttusten heimoon kuuluva varpuslintu.
Keltasilkkikerttusta tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin on raportoitu olevan paikallisesti yleinen ja se on luokiteltu elinvoimaiseksi.
Luzoninsilkkikerttunen
Luzoninsilkkikerttunen ("Horornis seebohmi") on silkkikerttusten heimoon kuuluva varpuslintu.
Luzoninsilkkikerttusta esiintyy Filippiineillä. Lajia on kuvattu yleiseksi, ja vaikka sitä tavataankin vain pienellä alueella, on se luokiteltu elinvoimaiseksi.
Näsikallion suihkukaivo
Näsikallion suihkukaivo on vuonna 1913 valmistunut suihkulähde, joka sijaitsee Tampereella Hämeenpuiston pohjoispäässä. Arkkitehti Birger Federleyn jugendhenkiseen graniittisommitelmaan liittyy kolme Emil Wikströmin tekemää erillistä pronssiveistosta. Kauppaneuvos Nikolai Tirkkosen lahjoituksen turvin rakennettu suihkukaivo tunnetaan myös "Tirkkosen suihkukaivona".
Suihkukaivon patsaiden aiheet perustuvat vanhaan kansankulttuuriin. Ylin pronssiveistos esittää Kalevalasta tuttua Pohjanneitoa, joka istuu sateenkaarella ja kehrää värttinällä kultalankaa. Alempana ovat isää ja poikaa sekä äitiä ja tytärtä kuvaavat allegoriset veistosryhmät. Niistä toinen symboloi tehdasteollisuutta, toinen kotiteollisuutta. Veistosten tyyli mukailee ranskalaista realismia.
Patsaiden valmistamisessa Wikströmiä auttoi hänen oppilaansa, kuvanveistäjä Väinö Richard Rautalin.
Kauppias Nikolai Tirkkonen lahjoitti Tampereen kaupungille varat suihkukaivoon vuonna 1909, kun hänen omistamansa J. Tirkkosen tavaratalo täytti 40 vuotta. Kuvanveistäjä Wikström ehdotti, että suihkukaivo sijoitettaisiin Mustanlahden kallion etelärinteelle. Kaupunki suostui tähän ja maksoi itse allasrakennelman perustamistyöt. Valmis suihkukaivo paljastettiin heinäkuussa 1913. Aikalaistulkinnoissa korostui näkemys, että teoksen vesiputoukset ja altaat kuvasivat Tammerkosken kuohuja.
Keväällä 1918 suihkukaivon ympäristössä käytiin sisällissodan taisteluita, joiden seurauksena patsaissa on luodinreikiä.
Aikojen saatossa suihkukaivoveistoksesta katosivat Pohjanneidon pitelemä kultalanka sekä äidin ja tyttären neulepuikot. Molemmat yksityiskohdat palasivat paikoilleen vuonna 2006, kun teosta entisöitiin taidekonservaattorin avulla.
Viktorianvihreä
Viktorianvihreä eli permanenttivihreä on sinkkikeltaisen ja smaragdinvihreän seos. Se sisältää luonnon raskassälpää, ja sitä on käytetty värijauheena öljy- ja liimamaaleissa.
Itä–Länsi-ottelu 1945
Vuoden 1945 Pesäpallon Itä–Länsi-ottelu pelattiin Haminassa 7. lokakuuta. Tämä oli kaikkiaan yhdestoista Itä-Länsi-ottelu. Katsojamääräksi ilmoitettiin 2000.Itä aloitti sisällä.
Napasiiseli
Napasiiseli eli parrynsiiseli ("Spermophilus parryii") on oravien heimoon kuuluva jyrsijälaji.
Napasiiseliä tavataan Venäjän itäosissa, Alaskassa ja Kanadan pohjoisosissa. Laji on paikoin runsas ja se on luokiteltu elinvoimaiseksi.
Napasiiseli on kaikkiruokainen. Keväisin se syö pääasiassa eläinperäistä ravintoa. Myöhemmin se syö marjoja, sieniä, jäkäliä, sammalia ja muita kasveja. Napasiiseli nukkuu talviunta lokakuulta maaliskuuhun asti.
Franco (täsmennyssivu)
Franco voi tarkoittaa ainakin seuraavia:
Ås
Ås voi tarkoittaa seuraavia asioita:Taajama tai pientaajama
Kylä